
samfundsgkonomiske diskonteringsrente 





Den anbefalede samfundsg@konomiske diskonteringsrente 


Diskontering er et centralt element i samfundsokonomiske analyser, som muliggør 
sammenligning af nutidige og fremtidige værdier. Den vægt, som anvendes til at 
tilbagediskontere fremtidige værdier til nutidsverdier, er den samfundsokonomi- 
ske diskonteringsrente. 


Nutidsverdier er en vigtig parameter i cost-benefit analyser af samfundsøkonomi- 
ske projekter. En anden vigtig parameter er projekternes interne rente. Denne af- 
hænger ikke af diskonteringsrenten. Et tredje perspektiv er situationer, hvor der er 
sat et politisk mal, som soges opnaet med mindst mulige omkostninger. Det kan 
fx være et mal om reduktion af udledning af klimagasser. I den situation indgår 
den samfundsokonomiske diskonteringsrente primært i en opgørelse af nutidsver- 
dien af de omkostninger, der er forbundet med at na malet (og dermed de on- 
skede gevinster), men der er dog ogsa yderligere en effekt af diskonteringsrenten 
pa de skyggepriser, der opgøres, da selve ændringen i drivhusgasudledningen også 
diskonteres i skyggeprisopgorelsen. 


Den samfundsokonomiske diskonteringsrente kan ikke umiddelbart observeres, 
og der findes ikke en entydigt korrekt metode for, hvordan den bor fastsættes. 


Det er dog i praksis hensigtsmæssigt, at der anvendes samme diskonteringsrente i 
alle samfundsokonomiske analyser pa tværs af områder og pa tværs af projekter. 
Det bidrager til et konsistent sammenligningsgrundlag for prioriteringen af sam- 
fundets knappe ressourcer. 


Finansministeriet har derfor fastsat en anbefalet diskonteringsrente til brug for 
samfundsokonomiske analyser. 


Opdatering og senkelse af den samfunds@konomiske diskonteringsrente 
Finansministeriet har besluttet at opdatere og sænke den anbefalede samfunds- 
økonomiske diskonteringsrente fra 4 pct. til 3,5 pet. i ar 0-35, fra 3 pet. til 2,5 pet. 
i ar 36-70 og fra 2 pct. til 1,5 pct. efter 70 ar. Den gældende samfundsokonomiske 
diskonteringsrente er illustreret i tabellen nedenfor. 

Tabel 1 
Den opdaterede samfundsøkonomiske reale diskonteringsrente 


0-35 år 36-70 år >70år 
Real diskonteringsrente 3,5 pct. 2,5 pct. 1,5 pct. 
Risikofri realrente 2 pct. 1,75 pct. 1,5 pct. 
Risikopræmie (ikke-diversificerbar risiko) 1,5 pct. 0,75 pct. 0 pct. 
Memo-post 
Real statsobligationsrente i 2025-fremskrivning 0,5 pct. 2 pct. 2 pct. 





Anm.: Den faldende profil for den samfundsøkonomiske diskonteringsrente anvendes på den måde, eksempelvis 
for et projekt der løber over 75 år, at den del af projektets omkostninger og gevinster, der realiseres i løbet af 
de første 35 år, diskonteres med en rente på 3,5 procent pr. år, mens gevinster og omkostninger, der ligger 
mellem år 36 og år 70 diskonteres med en rente på 2,5 pct., og for år 71-75 anvendes 1,5 pct.. 


Opdateringen af den samfundsøkonomiske diskonteringsrente skal ses i lyset af, at 
den langsigtede rente i Finansministeriets fremskrivninger er blevet sænket fra 4,5 
pct. til 4 pct. i forbindelse med udgivelsen af DK2025 — en grøn, retfærdig og ansvarlig 
genopretning af dansk økonomi, august 2020. Opdateringen følger af det gældende prin- 
cip i Finansministeriets Vejledning i samfundsøkonomiske konsekvensvurderinger 2017, 
hvor det fremgår, at diskonteringsrenten kan justeres, hvis realrenteforudsætnin- 
gerne i Finansministeriets mellemfristede fremskrivninger ændres og det vurderes, 
at denne ændring er strukturel og dermed af længere varighed. Ved at sætte den 
samfundsøkonomiske kalkulationsrente omtrent lig med den langsigtede realrente 
på statsobligationer i Finansministeriets fremskrivninger sikres en rimelig grad af 
konsistens mellem henholdsvis den makroøkonomiske planlægning, der er afspej- 
let i de mellemfristede økonomiske planer på den ene side, og samfundsøkonomi- 
ske vurderinger af konkrete projekter på den anden side. 


Med den nye opdaterede diskonteringsrente har Danmark en af de hurtigst fal- 
dende diskonteringsrenter over tid set i international sammenligning, jf. bilag 2." 
Den nye lavere diskonteringsrente forventes dermed særligt at have en positiv ef- 
fekt på nutidsværdien af projekter, hvor gevinsterne befinder sig ude i fremtiden. 
Det vil fx være tilfældet for langt de fleste klimaprojekter. 


I de følgende afsnit redegøres for, hvordan Finansministeriet fastsætter værdien af 
den samfundsøkonomiske diskonteringsrente. Som det ses af Zabel 1, er den anbe- 
falede samfundsøkonomiske diskonteringsrente givet som summen af en skønnet 
risikofri realrente og et risikotillæg for såkaldt systematisk, ikke-diversificerbar ri- 
siko, og diskonteringsrenten følger desuden en faldende struktur over tid. Dette er 
i overensstemmelse med økonomisk teori om diskonteringsrentens udvikling over 
tid,” samt med anbefalingerne i en række andre europæiske lande”. Den faldende 





' Det skal dog i den forbindelse fremhæves, at det for flere af de lande - hvis diskonteringsrenter er illustreret 
i bilag 2 - er flere år siden, at de sidst har opdateret deres samfundsøkonomiske diskonteringsrente. 

2 Se bl.a. Gollier og Weitzman (2010) og Weitzman (2001) og Weitzman (2010). 

3 Bl.a. anbefales der bade i England og Norge faldende diskonteringsrenter over tid. 

struktur kommer både som følge af en faldende struktur for den skønnede risiko- 
frie kalkulationsrente og som følge af et faldende risikotillæg, der over tid går mod 
nul. 


Notatet gennemgår først Finansministeriets overvejelser forbundet med fastsættel- 
sen af den risikofrie kalkulationsrente, og efterfølgende fastsættelsen af risikotil- 
lægget for systematisk, ikke-diversificerbar risiko. 


Den risikofrie realrente/kalkulationsrenten 


Der findes ikke én entydigt korrekt måde til at vurdere den rette størrelse og ud- 
vikling over tid for diskonteringsrenten. Dette gælder også den del af diskonte- 
ringsrenten, som omtales den risikofrie realrente eller kalkulationsrenten. 


Værdien af kalkulationsrenten skal afspejle det forhold, at samfundet vægter frem- 
tidige værdier lavere end nutidige værdier. Teoretisk kan kalkulationsrenten tolkes 
som det afkast, der kræves som mindste økonomisk kompensation for, at bor- 
gerne i dag er villige til at afstå fra én enhed forbrug, mod til gengæld at opnå et 
højere forbrug i en senere periode. Den repræsentative forbrugers marginale be- 
tingelse for optimal opsparing kan i overensstemmelse hermed, og under en række 
ideelle betingelser, beskrives med den såkaldte Ramsey-betingelse: 


r=p+ug 


Hvor r angiver det krævede investeringsafkast (som i ligevægt kan antages at svare 
til et sammenvejet markedsafkast), p angiver forbrugerens tidspræferencerate, U 
angiver grænsenytteelasticiteten og g angiver forbrugsvæksten per capita (para- 
metrene forklares nærmere nedenfor). Højre side af ligningen angiver det for- 
brugsbaserede afkastkrav til investeringen — altså hvor meget forbrugeren skal 
kompenseres for at opgive forbrug i dag. 


Ramsey-betingelsen kan anvendes som et organiserende element til at komme 
med bud på, hvilken kalkulationsrente, der skal benyttes i samfundsøkonomiske 
analyser. Hverken venstre- eller højre-siden af Ramsey-betingelse kan dog obser- 
veres direkte. Skøn for kalkulationsrenten kan således tage udgangspunkt i dels 
højre-siden, når der antages ”realistiske” værdier for nytteparametre og skøn for 
forbrugsvæksten — og dels venstre-siden — hvor der tages udgangspunkt i observe- 
rede eller forventede afkast på bestemte aktiver. Med disse to tilgange anlægges 
enten den ”præskriptive” eller den ”deskriptive” tilgang. 


Præskriptiv metode (højre-siden i Ramsey-betingelsen) 

Teoretisk vil det gælde, at en investering umiddelbart kun er fordelagtig at gen- 
nemføre, hvis nyttegevinsten af det fremtidige afkast (vurderet ved investeringsbe- 
slutningen), betragtes som værende mere værd end det nyttetab, der opleves ved 
at skulle opgive nutidigt forbrug. 


Hvis der over det lange sigt antages en generelt positiv økonomisk vækst, og het- 
efter knyttes sandsynlige værdier for de forskellige parametre på højre-siden i 
Ramsey-betingelsen, kan der skønnes over kalkulationsrenten. Kravet til investe- 
ringsafkastet vil i så fald både afhænge af forbrugerens utålmodighed, samt af i 
hvor høj grad forbrugeren ønsker forbrugsudglatning over tid. 


Forbrugerens utålmodighed udtrykkes i form af tidspræferenceraten (p), som an- 
giver, hvor meget fremtidige nytteenheder vægtes sammenlignet med nutidige - jo 
mere utålmodig forbrugeren er i sine forbrugspræferencer, jo højere er tidspræfe- 
renceraten, og jo højere bør kalkulationsrenten dermed være, alt andet lige (givet 
forbrugsvæksten). Tidspreeferenceraten for det enkelte individ kan blandt andet 
indeholde en kompensation for dødelighed (dvs. risikoen for, at man ikke er i live 
i hele den periode, hvor investeringen giver afkast). 


Kalkulationsrenten bør ligeledes afhænge af præferencerne for forbrugsudglatning 
over den betragtede periode”. Dette udtrykkes ved den såkaldte grænsenytteelasti- 
citet (U) og virkningen heraf skal ses i sammenhæng med den forventede vækst 1 
forbrugsmulighederne i fremtiden. En positiv økonomisk vækst — i form af et sti- 
gende forbrug per capita — betyder, at befolkningen har det materielt bedre i frem- 
tiden end i dag. Hvis der samtidig er præferencer for forbrugsudglatning over tid, 
vil dette isoleret set medføre et ønske om højere nutidigt forbrug. Da der lægges 
yderligere vægt på at forbruge i dag i forhold til at forbruge i fremtiden gennem 
opsparing/investering, medfører dette alt andet lige et højere afkastkrav på inve- 
steringen (for en given ”planlagt” forbrugsvækst). 


Det er dog i praksis ikke muligt at observere hverken tidspræferenceraten eller 
grænsenytteelasticiteten, og der er manglende konsensus om, hvad der er de kor- 
rekte værdier for disse parametre. Forskellige parameterværdier kan medføre vidt 
forskellige bud på, hvad afkastkravet og dermed kalkulationsrenten bør være. 
Dette er tilfældet selv inden der introduceres usikkerhed på langt sigt. 


Eksempelvis har et norsk ekspertudvalg, der i oktober 2012 udgav rapporten 
NOU 2012:16 Samfunnsøkonomiske analyser, oplistet forskellige bud på kalkulations- 
renten ved brug af Ramsey-betingelsen som organiserende element. Budene varie- 
rer mellem 1,4 pct. og 8 pct., jf. nærmere i NOU 2012:16. 


Der kan i forlængelse heraf anføres et mere konkret bud på et interval for Dan- 
mark med udgangspunkt i de principper og betragtninger, der er beskrevet i EU- 
Kommissionens Guide to Cost-Benefit Analyses of Investment projects, Annex II, The social 
discount rate. Givet usikkerhederne anvendes her afrundede tal. 


I EU-Kommissionens guide henvises til, at der i den økonomiske litteratur gene- 
relt er estimerede værdier for tidspræferenceraten, p, pa mellem ca. 1 pct. og 3 





4 I tilfældet med lange særligt lange perioder vil forbrugsudglatningen også gå på udglatning af forbrug pa 
tværs af generationer. 


Side 4 af 19 


Side 5 af 19 


pct.”. EU-Kommissionen henviser dog også i deres guide til, at der i den såkaldte 
Stern Rapport” blev anvendt en social tidspræferencerate på 0,1 pct. ud fra en ar- 
gumentation om, at det er uetisk at arbejde med utålmodighed eller såkaldt myo- 
pisk adfærd (”nærsynethedsadfærd”-) i tidspræferenceraten. Argumentet for at sætte 
en tidspræferencerate, der tilnærmelsesvis er lig nul bunder bl.a. i en argumenta- 
tion om, at det — set fra et socialt perspektiv - er uetisk at fastsætte en højere tids- 
præferencerate, som medfører, at fremtidige generationer stilles dårligere udeluk- 
kende pga. det faktum, at de fødes på et senere tidspunkt end nulevende. At der 
alligevel arbejdes med en svagt positiv tidspræferencerate i stedet for en nul-rate i 
Stern-rapporten skyldes, at der bør tages højde for, at det eksisterer en eksogen 
lille sandsynlighed for, at den menneskelige race kan uddø i fremtiden. 


I den videre estimering af et snævrere interval for en kalkulationsrente for Dan- 
mark ved brug af den præskriptive tilgang tages derfor udgangspunkt i et interval 
for tidspræferenceraten på mellem 0,1 pct. og 3 pct. 


Grænsenytteelasticiteten kan, med den tilgang, der er anført i EU-Kommissionens 
guide, anslås til ca. 174 pct. på danske data.” Med Finansministeriets langsigtede 
skøn for væksten i forbruget pr. indbygger på godt 1 pct. om året kan Ramsey-be- 
tingelsen for diskonteringsrenten dermed beregnes til ca. 1%4 til ca. 41⁄4 pct. Der 
kan dog i princippet anlægges både højere og lavere skøn", 


Deskriptiv metode (venstre side af Ramsey-betingelsen) 

En anden tilgang til at fastsætte kalkulationsrenten er ved en såkaldt deskriptiv 
metode, hvor kalkulationsrenten sættes lig en observeret markedsrente.’ Denne 
svarer som udgangspunkt til alternativomkostningen ved at placere én krone i et 
finansielt aktiv (med samme risikoprofil) i stedet for at gennemføre projektet. Når 





5 De 3 pct. er i overensstemmelse med antagelserne i Nordhaus (1993). Nordhaus har dog i senere modelversi- 
oner arbejdet med andre tidspræferencerater. Fx arbejdede Nordhaus i 2013-versionen af DICE med en tids- 
præferencerate pa 2 pct. Nordhaus’ valg af tidspræferencerate skal først og fremmest ses i lyset af, at han an- 
vender den såkaldte deskriptive tilgang til fastsættelse af kalkulationsrenten (se senere beskrivelse af den de- 
skriptive tilgang), og således lader præferenceparametrene i Ramsey-ligningen variere således, at hans kalkula- 
tionsrente kalibreres i overensstemmelse med observerede værdier for afkastet på kapital. Nordhaus’ valg af 
tidspræferencerate bunder således ikke i etiske overvejelser. 

6 Stern, N (2006), ” The Economics of Climate Change: The Stern Review 

7 I EU-Kommissionens guide til cost-benefitanalyser angives en mulig tilgang til at estimere grænsenytteelasti- 
citeten. Konkret argumenteres det for, at der kan tages udgangspunkt i en estimeret værdi af at overføre ind- 
komst fra rig til fattig ved at betragte progressiviteten i de nationale indkomstskatterater. Grænsenytteelastici- 
teten kan på den baggrund estimeres med følgende formel: y = In(1 — t’) /In(1 — T), hvor T' angiver den 
marginale indkomstskat og T angiver den gennemsnitlige indkomstskat for den gennemsnitlige skattebetaler. 
Hvis der tages udgangspunkt i en gennemsnitlig indkomstskat og en marginal indkomstskat for 2020 på hhv. 
34,5 pct. og 39,6 pct. kan grænsenytteelasticiteten estimeres til ca. 11⁄4 pct. Gennemsnitsskatten er her fundet 
som de samlede indkomstskatter i procent af bruttoindkomsten (personlig indkomst inkl. AM, positiv netto- 
kapitalindkomst samt positiv aktieindkomst). Den opgjorte gennemsnitsskat og marginalskat for 2020 er ba- 
seret på indkomstoplysninger for en stikprøve på 3,3 pct. af befolkningen i 2017 fremskrevet til 2020-niveau i 
overensstemmelse med forudsætningerne i Økonomisk Redegorelse fra august 2020, samt gældende skatte- 
regler i 2020. 

8 Det bemærkes, at forbrugerne ikke i praksis kan allokere deres forbrug over tid ud fra en risikofri (stats- 
)rente. Intervallet kan derfor opfattes som et sammenvejet afkastkrav for risikofri og risikobehæftede aktiver, 
og selve den risikofri rente kan i princippet være lavere end den nedre grænse af intervallet. 

9 Bl.a William Nordhaus er fortaler for denne tilgang — se fx Nordhaus (2008). 


samfundets knappe ressourcer bindes op i et projekt, sker det nemlig på bekost- 
ning af alternative projekter. 


Det bemærkes, at det (objektive) afkast r, der i ligevægt svarer til (den subjektive) 
højreside i Ramsey-betingelsen, ikke nødvendigvis svarer til den statslige realrente. 
For samfundet som helhed vil det derimod principielt repræsentere afkastet på en 
samlet pottefølje af private og offentlige investeringer. 


For private investeringsprojekter vil det normalt gælde, at projekter med et afkast 
der er højere end kapitalens alternativafkast på de finansielle markeder (med 


samme risikoprofil), bør realiseres. Herved bliver afkastet på de finansielle marke- 
10 


> 


der lig det marginale afkastkrav. 


For de offentlige investeringer er det i den forbindelse ikke tilstrækkeligt at tage 
udgangspunkt i den gældende realrente pa statspapirer (selv om disse matte anses 
for risikofrie bortset fra risici forbundet med inflationsudviklingen). Det skyldes 
dels risikotillaeg for ikke diversificerbar risiko, jf. senere afsnit, men også, at der for 
den samlede offentlige investeringsramme bor tages højde for potentielle finans- 
politiske eksternaliteter. Det gælder bl.a. i form af finanspolitikkens påvirkning af 
konjunktursituationen og hensyn til troværdigheden af den forte politik, som gor, 
at den ”sande” rente for afvejning mellem nutidigt og fremtidigt forbrug kan af- 
vige fra den til enhver tid gældende statsrente"’. 


Ved vurdering af de enkelte projekter ma det som udgangspunkt lægges til grund, 
at den samlede offentlige investeringsramme afspejler en optimal/onsket afvej- 
ning mellem nutid og fremtid, som bade tager hojde for aktuelle markedsrenter og 
andre nævnte forhold. Den ”sande” rente, som kan siges at ligge bag denne afvej- 
ning, kan altså antages at inddrage den aktuelle markedsrente, men også andre for- 
hold. Det bemærkes i den forbindelse, at der ofte vil vere en tendens til, at renten 
pa danske statspapirer er lav, nar risikopramierne pa markederne generelt er høje, 
og mindre lav, nar risikoappetitten er stor. Kravet til kompensation for risici (jf. 
nedenfor om risikotillegget) vil i sa fald helt eller delvist modgå variationer i den 
aktuelle statsrente pa markederne. 


Fastleggelsen af Ralkulationsrenten 
Finansministeriet har pa baggrund af ovenstående overvejelser valgt at tage ud- 
gangspunkt i et strukturelt skøn ved bestemmelsen af kalkulationsrenten, som kan 





10 I en åben økonomi, med et givent internationalt renteniveau og fri kapitalbevegelighed, vil bade udbud og 
efterspørgsel pa kapital tilpasse sig afkastforholdene pa verdensmarkedet, og disse afskast vil altså definere 
alternativafkastet i finansmarkedet og afkastkravet for udbyderne af kapital. 

11 Heri indgår også, at svækket tillid til valutapolitikken ville kunne øge renten pa allerede udestående stats- 
gæld og privat gæld. Dvs. risikoen er ikke kun på den marginale låntagning, men på den udestående gæld. 

siges at inkorporere elementer af begge de ovennævnte tilgange (dvs. Ramsey-be- 
tingelsen for intertemporal allokering og den deskriptive tilgang med udgangs- 
punkt i markedsbestemte afkast'”). 


I valget af et strukturelt skøn er der lagt vægt på, at den anbefalede kalkulations- 
rente i sidste ende er nogenlunde simpel og ikke revideres for ofte. Hyppige æn- 
dringer i kalkulationsrenten, som ville være konsekvensen, hvis der løbende skulle 
foretages en partiel og usikker korrektion for aktuelle markedsrenter mv. for at 
vurdere den ”sande” rente, ville øge kompleksiteten i arbejdet med samfundsøko- 
nomiske vurderinger og i praksis vanskeliggøre den tværgående prioritering, her- 
under i valget mellem forskellige projekter, hvor den samfundsøkonomiske vurde- 
ring er foretaget på forskellige tidspunkter. 


Det skal samtidig ses i lyset af, at når den samlede offentlige investeringsramme er 
lagt fast, har den samfundsøkonomiske kalkulationsrente primært den funktion, at 
den bidrager til at rangere fordelagtigheden af alternative projekter over for hinan- 
den, jf. senere. Det bemærkes endvidere, at opgørelser af den ”interne rente” — 
som også ofte anvendes i forbindelse med rangering af investeringsprojekter — 
ikke afhænger af den samfundsøkonomiske diskonteringsrente. 


Ramsey-betingelsen tilsiger som nævnt — ved indsættelse af mulige, realistiske pa- 
rameterværdier — en positiv kalkulationsrente på et vist niveau, hvor konkrete bud 
i faglitteraturen eksempelvis har varieret mellem ca. 1,4 pct. og op til 8 pct., og 
hvor tidligere nævnte parameterværdier for Danmark peger på skøn i intervallet 
1%4 til 4/4 pct. 


I Finansministeriets nyeste 2025-fremskrivninger antages på langt sigt en rente på 
10-årige statsobligationer pa 4 pct. og en forbrugerprisinflation på 1,8 pct., hvilket 
giver en (antaget risikofri) realrente på knap 2,2 pct. Dermed har Finansministeriet 
altså med ”DK2025 — en gron, retfærdig og ansvarlig genopretning af dansk økonomi, august 
2020” sænket de langsigtede realrenteantagelser på statsobligationer fra tidligere 
2,6 pct. til 2,2 pct.”. Den langsigtede inflation målt ved BNP-deflatoren udgør ca. 
2 pct. om året, hvilket dermed svarer til en realrente på ca. 2 pct. i forhold til dette 
inflationsmål. 


Baseret på disse overvejelser er den risikofrie kalkulationsrente i diskonteringsren- 
ten fastsat til 2 pct. for de første 0-35 år af projektperioden, hvilket altså både er 
på linje med de langsigtede antagelser i fremskrivningerne og samtidig inden for 
spændet for Ramsey-betingelsen. 





12 Det bemærkes, at det (objektive) afkast 7, der i ligevægt svarer til (den subjektive) højreside i Ramsey-betin- 
gelsen, ikke svarer til den statslige realrente, men for samfundet som helhed og i en verden med usikkerhed 
vil repræsentere afkastet (inklusiv risikopræmier) på en samlet portefølje af private og offentlige investeringer. 
13 Årsagerne til denne nedjustering er beskrevet i ”DK2025 — en gron, retfærdig og ansvarlig genopretning af dansk 
økonomi, august 2020”, side 105-107. 

Ved at sætte den samfundsøkonomiske kalkulationsrente omtrent lig med den 
langsigtede realrente på statsobligationer i Finansministeriets fremskrivninger sik- 
res en rimelig grad af konsistens mellem henholdsvis den makroøkonomiske plan- 
lægning, der er afspejlet i de mellemfristede økonomiske planer på den ene side, 
og samfundsøkonomiske vurderinger af konkrete projekter på den anden side. 
Hermed sker overordnet en (nogenlunde) ensartet afvejning mellem nutid og 
fremtid ved fastlæggelsen af den samlede økonomiske politik og ved beslutninger 
om konkrete projekter taget på baggrund af samfundsøkonomiske analyser", 


Som tidligere nævnt kan den ”sande” rente, der i princippet ligger til grund for in- 
tertemporale afvejninger i den mellemfristede plan og for den samlede investe- 
ringsramme, variere henover konjunkturerne og med markedsrenten. Eksempelvis 
kan det i en lavkonjunktur med lave statsrenter gælde, at den ”sande” diskonte- 
ringsrente vil være lavere end i en normalsituation. Det vil derfor alt andet lige 
være fordelagtigt at gennemføre marginale investeringsprojekter med en lavere in- 
tern rente end i en normalsituation (inden for den fastsatte investeringsramme, 
som afspejler den samlede afvejning). Den faste kalkulationsrente vil i den forbin- 
delse primært være et værktøj til at understøtte rangeringen og valget mellem alter- 
native projekter — og det kan i princippet ikke udelukkes, at projekter, der med 
den strukturelle diskonteringsfaktor opgøres til en negativ nutidsværdi, reelt bør 
gennemføres i nogle situationer (inden for den offentlige investeringsramme). 
Dette bør i givet fald være et belyst og begrundet valg. Det bemærkes endvidere, 
at der ved sammenligning af projekter med forskellig tidsprofil og varighed med 
den strukturelle diskonteringsfaktor vil kunne være afvigelser i forhold til den ran- 
gering, der ville gælde, hvis man kendte profilen for den ”sande” rente. De nævnte 
forhold er en medvirkende årsag til, at nutidsværdiberegninger med den anbefa- 
lede strukturelle diskonteringsrente i praksis bør suppleres med den beregnede in- 
terne rente for at understøtte tværgående prioritering af investeringsrammen. 


Usikkerhed om fremtiden tilsiger en faldende kalkulationsrente på sigt 

I forhold til fastsættelsen af den risikofrie kalkulationsrente efter de 35 år, er der 
en række udfordringer forbundet med at anvende en fast værdi af kalkulationsren- 
ten i al fremtid. 


I faglitteraturen omkring bestemmelsen af kalkulationsrenten argumenteres der 

ofte for, at det er usikkert at ekstrapolere tidligere observerede afkastrater på kapi- 
tal ind i den fjerne fremtid, da der findes mange faktorer, som i praksis er vanske- 
lige at forudsige. Eksempelvis er der usikkerhed om den fremtidige teknologiske 





14 Afvejningen mellem nutid og fremtid i den samfundsøkonomiske planlægning skal principielt tage udgangs- 
punkt i den tidligere nævnte ”sande” rente, som kan afvige fra den til enhver tid gældende statsrente pga. fi- 
nanspolitiske eksternaliteter. Den langfristede planlægning kan fortolkes som, at der er foretaget en intertem- 
poral optimering mellem nutidige og fremtidige generationer på denne basis, og det bør principielt også være 
denne ”sande” rente, der anvendes som kalkulationsrente ved individuelle projekter. Den anbefalede diskon- 
teringsrente kan ses som en tilnærmelse hertil, som samtidig er nogenlunde stabil over tid. Det bemærkes 
imidlertid, at når der kun ses på de offentlige finanser, og ikke de samlede samfundsøkonomiske omkostnin- 
ger og gevinster, er det den statslige finansieringsomkostning, der skal diskonteres med, hvilket også er prin- 
cippet i holdbarhedsberegningen. 

15 Se f.eks. Gollier og Weitzman (2010) og Weitzman (2010) 

udvikling, ligesom usikkerhed om klimaforandringer eller potentielle naturkata- 
strofers påvirkning på økonomien også kan spille en rolle for afkastet på kapital i 
fremtiden. Således er der på langt sigt usikkerhed omkring det fremtidige margi- 
nale afkast på kapital. 


Samfundsøkonomiske/offentlige projekter med en meget lang levetid, hvor det er 
nødvendigt at vurdere virkninger langt ude i fremtiden, kræver dog, at der anven- 
des en diskonteringsrente til at omsætte fremtidige værdier til nutidsværdier. 


Til at vurdere, hvordan kalkulationsrenten bør sættes over tid, kan der tages ud- 
gangspunkt i økonomisk teori om profilen for diskonteringsrenten på langt sigt. 
Opsummerende gælder, at megen nyere faglitteratur samlet set peger på, at usik- 
kerhed om fremtiden og dermed stigende usikkerhed om alternativafkastet til den 
offentlige investering over tid (realafkastet på kapital), tilsiger, at der i den sam- 
fundsokonomiske analyse bør anvendes en faldende kalkulationsrente over tid.” I 
Boks 1 nedenfor beskrives baggrunden for dette argument. 





Boks 1 

Argumentet for en faldende diskonteringsrente på langt sigt 

I Gollier og Weitzman (2010) og Weitzman (2001 og 2010) argumenteres for, at usikkerhed om den fremtidige 
teknologiske udvikling og fx omkring klimaforandringers fremtidige påvirkning på økonomien fører til usikkerhed 
omkring det fremtidige marginale afkast på kapital, og derigennem til, at diskonteringsrenten bør aftage over tid. 


Gollier og Weitzman præsenterer således en metode til diskontering af den fjerne fremtid, når der er usikkerhed 
omkring den sande fremtidige realrente. Den repræsentative agent bliver i dette tilfælde nødt til at forholde sig til 
usikkerheden, når han skal foretage sin investeringsbeslutning. I Gollier og Weitzmans model står den 
repræsentative agent over for en ”take it or leave it” investeringsmulighed, med et sikkert afkast, men usikkerhed om 
det fremtidige alternativafkast. Agenten vil derfor forholde sig til, at der med forskellige sandsynligheder kan 
forekomme forskellige realafkast på kapital i fremtiden. Da agenten ønsker at opnå den højest mulige nytte, vil han i 
sin vurdering af, om han bør tage den sikre investering, anlægge skøn for sandsynligheden af forskellige fremtidige 
rentescenarier. Samtidig vil han tage højde for den påvirkning, de fremtidige scenarier vil have på hans fremtidige 
nytte. På den måde vil han forsøge at foretage en risikojusteret vurdering af den marginale nyttepåvirkning ved 
forskellige fremtidige tilstande. Modellens resultatet illustrerer, at den repræsentative agent vil starte med at 
diskontere med en værdi, der svarer til det sandsynlighedsvægtede, risikojusterede gennemsnit over alle de mulige 
rater. Men over tid vil den effektive diskonteringsrate dog være faldende, og asymptotisk gå mod den lavest mulige 
diskonteringsrateværdi, da der over tid vil blive tillagt stadigt højere nutidsværdivægte til tilstande med lavere rater, 
hvilket skyldes at de højere rater i princippet diskonterer relevansen af deres tilknytttede nutidsværdi væk over tid. 


Eksempel 
Gollier og Weitzmans resultat kan illustreres med et stærk forsimplet eksempel, hvor der i fremtiden er 1/3 


sandsynlighed for, at renten bliver 3 pct., 1/3 sandsynlighed for, at renten bliver 1 pct., og 1/3 sandsynlighed for at 
renten bliver 5 pct. Det sandsynlighedsvægtede gennemsnit af disse værdier er en rente på 3 pct. 


En investor står over for et sikkert projekt med en årlig indtægt på 100 kr. over 100 år. Nutidsværdien af projektet vil 
afhænge af den anvendte diskonteringsrente, men da denne er usikker bliver investoren i forbindelse med valget 
om, hvorvidt han bør igangsætte det pågældende projekt, nødt til at tage højde for usikkerheden i evalueringen af 
den forventede nutidsværdi. Projektet vil kunne resultere i tre forskellige nutidsværdier afhængig af 
diskonteringsrenten, jf. tabellen nedenfor. Af tabellen ses det, at jo højere diskonteringsrente, jo lavere værdisættes 
de fremtidige gevinster, da disse dermed diskonteres hårdere og altså tilknyttes en lavere værdi end nutidige. 








16 Se fx Weitzman (1998), Weitzman (2001), Newell og Pizer (2003), Gollier (2002), Gollier(2008), Weitzman 
(2010) eller Gollier og Weitzman (2010). Fælles for forskellige analyser af usikkerhedens påvirkning af diskon- 
teringsrenten er, at det generelt antages, at forbrugerne er risikoaverse. 

Årlig indtægt på 100 kr. over en levetid på 100 år Nutidsværdi 
Diskonteringsrente på 1 pct. 6.403 
Diskonteringsrente på 3 pct. 3.260 
Diskonteringsrente på 5 pct. 2.085 
Gennemsnitlig nutidsværdi (svarende til diskonteringsrente på 2,37 pct.) 3.916 


Investoren vil i vurderingen af, hvorvidt projektet skal igangsættes, kigge på den sandsynlighedsvægtede, 
gennemsnitlige nutidsværdi, som kan realiseres ved at igangsætte projektet. Den sandsynligheds-vægtede, 
gennemsnitlige nutidsværdi for de tre sandsynlige rentetilstande er 3.916 kr. Denne nutidsværdi svarer til en 
gennemsnitlig diskonteringsrente på 2,37 pct. Den ”sikkerhedsækvivalente” diskonteringsrente på 2,37 pct., som 
investoren kan anvende til at evaluere om projektet er rentabelt, er altså lavere end det sandsynlighedsvægtede 
gennemsnit af de tre mulige fremtidige renter på 3 pct. Den lavere sikkerhedsækvivalente rente er i eksemplet en 
følge af den såkaldte ”Jensens ulighed” i forhold til nutidsværdien af pengestrømmen som funktion af renten. 


Havde projektet i stedet løbet over 150 år ville investoren have evaluret projektet med en effektiv diskonteringsrente 
svarende til 2,21 pct. Altså er den effektive diskonteringsrente faldende jo længere ud i fremtiden projektet løber. Jo 
længere tidshorisont, des mindre vigtig vil de høje diskonteringsrentetilstande blive over tid, fordi deres vægte 
reduceres relativt hurtigt som følge af den sammensatte diskontering. Derimod vil de lave 
diskonteringsrentescenarier fortsat knytte relativt store værdier til fremtidige scenarier. Figuren nedenfor illustrerer, 
hvordan den effektive diskonteringsrente udvikler sig med projektets løbetid. 





Figur 1 
Eksempel: Sikkerhedsækvivalent diskonteringsrente aftager med projekts løbetid 

Eksemplet illustrerer altså, at usikkerhed omkring den fremtidige realrente bør resultere i anvendelse af en faldende 
diskonteringsrente over tid. 

Når forbrugerne er risikoaverse, vil de altså ønske at lave en slags forsigtighedsop- 
sparing og ofre mere nutidigt forbrug for fremtidigt, hvis der er risiko for perma- 
nente produktivitetschok, som skaber usikkerhed omkring det fremtidige reale af- 
kast på kapital. Dette kan direkte omsættes til, at der bør anvendes en faldende 
kalkulationsrate over tid.” 


Der findes i praksis heller ikke en entydigt korrekt måde, hvorpå kalkulationsren- 
tens faldende struktur kan fastsættes. En række økonomer har dog empirisk for- 
søgt at fastsætte diskonteringsrentens faldende struktur, jf. Boks 2. 





Boks 2 
Hvordan påvirkes kalkulationsrenten af usikkerhed omkring fremtidige alternativafkast 


I Newell og Pizer (2003) udføres en generel analyse af diskontering under usikkerhed omkring alternativafkastet, 
hvor forudsætningerne for kalkulationsrentens tidsudvikling drøftes. Med udgangspunkt i den historiske 
renteudvikling for langsigtede statsobligationer i USA over de sidste 200 år estimerer Newell og Pizer på den 
baggrund udviklingen i den sikkerhedsækvivalente rente. De finder, at tidsprofilen for den sikkerhedsækvivalente 
rente afhænger af, om det antages, at den usikre fremtidige rente tenderer tilbage mod et langsigtet gennemsnit 
(mean-reversion) eller om der er tale om positivt seriekorrelerede markedsrenter, som følge af tilfældige 
makroøkonomiske choks (random walk). I første tilfælde finder de, at tilstedeværelsen af usikkerhed har relativt små 
konsekvenser for faldet i kalkulationsrenten. Her bliver den sikkerhedsækvivalente rente kun marginalt lavere end 
den forventede rente. Men i det andet tilfælde vil den sikkerhedsækvivalente rente være betydeligt lavere end den 
forventede rente — særligt på langt sigt. Under antagelse om en renteudvikling baseret på ”random walk”, så vil 
stokastiske, makroøkonomiske choks med persistent virkning implicere positivt seriekorrelerede renter. Dette fører 
til, at den sikkerhedsækvivalente rente falder fra 4 pct. til 2 pct. efter 100 år, 1 pct. efter 200 år og 0,5 pct. efter 300 
år. Hvis modellen i stedet tager udgangspunkt i ”meanreversion” vil de samme historiske tal dog indebære en 
langsommere fald i renten, som vil være lig den forventede rente på 4 pct. de første 30-40 år, og herefter forbliver 
højere end 3 pct. over de næste 200 år. Først efter 400 år falder den sikkerhedsækvivalente rente til 1 pct. Newell 
og Pizer angiver, at standard statiske test ikke giver noget klart svar på, hvilken model, der bedst beskriver data. 
Men de to forfattere peger dog alligevel på, at”random walk” modellen finder en vis støtte i de fleste forsøg på at 
dele det historiske datamateriale op i to perioder, hvilket taler for en faldende rente over tid. 


Hepburn mfl. (2009) tager ligesom Newell og Pizer (2003) udgangspunkt i en analyse af variationen i den historiske 
risikofrie rente, hvor de ser på Australien, Canada, Tyskland og Storbritannien. Forskellige specifikationer af den 
økonometriske model giver forskellige svar på tidsprofilen for den langsigtede sikkerhedsækvivalente rente. Med 
udgangspunkt i en risikofri rente for Storbritannien, der i år 1 er 3,5 pct. finder de f.eks. en rente som varierer 
mellem 3,54 pct. og 3,31 pct. efter 40 år, og en rente der varierer mellem 3,42 pct. og 3,22 pct. efter 100 år. I 
artiklen peges på, at der findes størst empirisk belæg for den model, som giver det hurtigste fald i renten. 


Weitzman (2001) undersøger resultaterne af en spørgeskemaundersøgelse blandt et stort udvalg af økonomer om, 
hvilken reel diskonteringsrente, de mener er rimelig ”alt taget i betragtning”, når der skal vurderes langsigtede 
klimaspørgsmål. Gennemsnittet for svarene er 4 pct. og standardafvigelsen er 3 pct. Ved at bruge denne fordeling 
som mulige fremtidige diskonteringsrenter, viser Weitzman i overensstemmelse med den mere generelle pointe i 
Weitzman (1998), hvordan denne spredning tilsiger en faldende sikkerhedsækvivalent rente over tid. På baggrund 
af svarene estimerer han en konkret fordeling for den sikkerhedsækvivalente diskonteringsrente, som tilsiger en 
diskonteringsrente på 4 pct. de første 5 år, herefter 3 pct. de næste 20 år, 2 pct. de næste 50 år, 1 pct. frem til år 
300 og derefter 0 pct. 








17 Det bemærkes, at usikkerhed om renteudviklingen i princippet også kan anvendes som argument for at 
bruge en faldende ”sikkerhedsækvivalent rente” i de langsigtede holdbarhedsberegninger for de offentlige fi- 
nanser (selv når den centrale forventning er en konstant rente på sigt). Hermed ville man kunne afspejle be- 
tydningen af ”Jensens ulighed”, jf. boks 1, hvis den primære saldo ellers var upåvirket af renten. Det sidste er 
dog ikke tilfældet grundet skat på afkast af kapital, hvorfor det ikke ville være tilstrækkeligt at håndtere usik- 
kerhed om renten i diskonteringsfaktoren alene. Holdbarhedsindikatoren (HBI) må alt i alt fortolkes som be- 
tinget på en given renteudvikling. Det bemærkes, at holdbarhedsindikatoren alene vedrører de offentlige fi- 
nanser (diskonteret med statsrenten) og ikke de samlede samfundsøkonomiske gevinster og omkostninger. 

Freeman og Groom (2012) tager i deres analyse udgangspunkt i resultatet i Weitzman (2001). De peger på, at 
resultatet følger af en specifik antagelse om, at respondenterne i undersøgelsen har opgivet deres svar som en 
normativ vurdering af, hvad de mente renten bør være og ikke som et bud på, hvad en gennemsnitlig rente rent 
faktisk vil blive. Hvis man opfatter svarene som de enkeltes bedste bud på en fremtidig rente, viser de to, at det vil 
føre til en fladere struktur for diskonteringsrenten end den, som følger af Weitzman (2001). Da der altid vil være et 
element af normative svar i en spørgeskemaundersøgelse konkluderer Freeman og Groom, at Weitzmans resultater 
vil blive dæmpet, men at den faldende tendens ikke vil blive helt fjernet. Samtidig understreger Freeman og Groom 
dog, at det ikke er muligt at vide, hvad respondenterne i Weitzman (2001) har lagt til grund for deres svar. 





Finansministeriet har — på baggrund af faglitteraturen på området — valgt at holde 
fast i en faldende profil for kalkulationsrenten til brug for samfundsøkonomiske 
analyser. 


Faldet i den risikofrie realrentekomponent i diskonteringsrenten fra år 0-35 — dvs. 
faldet på 0,5 pct.-point — afspejles dermed for alle de angivne perioder for kalkula- 
tionsrenten, således at kalkulationsrenten bevarer en lineært faldende profil over 
tid. Konkret betyder dette, at kalkulationsrenten sænkes fra 2,25 pct. til 1,75 pct. 
for år 36-70 og fra 2 pct. til 1,5 pct. efter år 70. 


Den del af diskonteringsrenten, der er bestemt som værdien af den risikofri real- 
rente/kalkulationsrente er angivet i tabel 2. 





Tabel 2 
Den samfundsøkonomiske kalkulationsrente 


0-35 år 36-70 år >70 år 


Risikofri realrente 2 pct. 1,75 pct. 1,5 pct. 





Risikopræmien i den samfundsøkonomiske diskonteringsrente 


Den anbefalede diskonteringsrente består ud over den risikofrie kalkulationsrente 
også af et risikotillæg for systematisk, ikke-diversificerbar, risiko. 


Det gælder for alle politiktiltag, at de fremtidige afkast og omkostninger i større 
eller mindre grad vil være forbundet med usikkerhed. Usikkerheden om fremtidige 
forhold medfører, at der vil være en vis grad af risiko forbundet med ethvett tiltag. 


I det omfang, at usikkerheden er specifikt knyttet til det konkrete tiltag, bør den 
som udgangspunkt behandles i følsomhedsanalyser, og ikke gennem diskonterin- 
gen. Sådan projektspecifik risiko kaldes usystematisk risiko og kan fx være risikoen 





for at støde på uventede geologiske forhold i forbindelse med udgravningen til en 
tunnel, som kan skabe uventede omkostninger. 

Argumentet for, at denne type risiko ikke bør indarbejdes direkte i diskonteringen, 
er, at disse usikkerhedsfaktorer for forskellige projekter som udgangspunkt er uaf- 
hængige af hinanden. Derfor kan det umiddelbart forventes, at usikkerhedsfakto- 
rerne vil udligne sig på tværs af den samlede statslige portefolje af investeringer. 
Dermed vil den usystematiske risiko kunne diversificeres væk, hvorfor det ikke vil 
være nødvendigt at øge det generelle afkastkrav som følge af usystematisk risiko i 
diskonteringen. 


At den samfundsøkonomiske diskonteringsrente ikke bør indeholde projektspeci- 
fik risiko, følger også anbefalingen fra EU-kommissionen.” 


Der eksisterer dog også en anden type risiko, som vurderes at være generel for 
projekter på tværs af områder i økonomien, og som derfor i udgangspunktet ikke 
kan diversificeres væk på tværs af den samlede offentlige projektportefølje. Dette 
er den såkaldte systematiske risiko. 





Denne type risiko skal ses i lyset af, at afkastet af samfundsøkonomiske investerin- 
ger vil variere med den generelle økonomiske udvikling, og derigennem vil der 
være en grad af usikkerhed omkring, hvor meget et projekt/tiltag vil bidrage til 
samfundsnytten. Denne sammenhæng mellem vækstudviklingen og projekters for- 
dele og ulemper betyder, at faldende afkast i et projekt ikke udlignes af stigende 
afkast i andre projekter. 


På den baggrund vurderes det hensigtsmæssigt, at den systematiske, ikke-diversifi- 
cerbare risiko opsamles gennem et risikotillæg til kalkulationsrenten i diskonterin- 
gen. Hvis der ikke inkluderes et risikotillæg i diskonteringsrenten, vil det alt andet 
lige øge sandsynligheden for, at der foretages investeringer, der ex post viser sig at 
stille samfundet dårligere. Finansministeriets valg om at lægge et sådant tillæg til 
kalkulationsrenten er bl.a. i overensstemmelse med de fremførte anbefalinger i 
NOU 2012:16, Samfunnsøkonomiske analyser. 


Da et risikotillæg for systematisk risiko umiddelbart ikke kan observeres, er risiko- 
tillægget forsøgt anslået for et generelt gennemsnitligt risikotillæg for alle offent- 
lige projekter. Det er konkret sket ved først at tage udgangspunkt i forskellen mel- 
lem det gennemsnitlige, risikofyldte afkast på aktieinvesteringer og den risikofrie 
statsobligationsrente. Derefter er der korrigeret for skatteforhold og en antaget 
forskel i risikoprofilen på offentlige og aktiemarkedsfinansierede investeringer. 
Metoden til bestemmelsen af risikotillægget er beskrevet i Boks 3. 





18 Der henvises til Guide to Cost-Benefit Analysis of Investment Projects (2014) fra EU-kommissionen for en nær- 
mere beskrivelse. I Annex II, The Social Discount Rate er anført, at afkastet på private investeringer er en alterna- 
tiv mulig tilgang til fastlæggelse af diskonteringsrenten, men dette frarådes da det giver en bias mod for høj 
diskonteringsrente, herunder fordi ”Zhe observed private return on investments usually includes a risk premium. This is 
however not to be included in the social discount rate because society as a whole, or the government, has much larger portfolio than 
any private investor and consequently is able to exploit risk pooling.” Finansministeriets anbefaling om at udelade pro- 
jektspecifik risiko, men inkorporere systematiske risici, er således på linje med EU-anbefalingerne. 

Boks 3 
Fastlæggelse af risikotillægget for systematisk risikoi den samfundsøkonomiske diskonteringsrente 


I det følgende redegøres for, hvorledes Finansministeriet har fastsat risikotillægget for systematisk risiko i praksis. 
Metoden følger metoden gennemgået i hhv. Norges Offentlige utredninger 2009:16, Globale miljøutfordringer — 
norsk politikk og Norges Offentlige utredninger 2012:16, Samfunnsøkonomiske analyser. 


Det er i praksis ikke noget entydigt svar på, hvorledes risikotillægget for et offentligt projekt kvantitativt bør 
fastsættes, da det som sådan ikke umiddelbart er muligt direkte at observere et risikotillæg for systematisk risiko. 
Risikotillægget til diskonteringsrenten er derfor anslået som et generelt, gennemsnitligt risikotillæg for alle offentlige 
projekter". 


Risikopræmien er udregnet som r — rp. Dvs. et estimeret gennemsnitligt afkast på offentlige projekter, r, fratrukket 
den risikofrie rente, rr. Der findes imidlertid ikke observerbare data for afkastet på offentlige projekter, hvorfor 
udgangspunktet i fastsættelsen af r , i stedet er et observeret markedsmæssigt afkast på aktieinvesteringer, som 
efterfølgende korrigeres for at afspejle et estimat for offentlige projekter. 


For at finde et risikotillæg for et privatfinansieret gennemsnitsprojekt finansieret på aktiemarkedet tages 
udgangspunkt i forskellen mellem det gennemsnitlige, risikofyldte afkast på aktieinvesteringer og den risikofrie 
statsobligationsrente. Dette korrigeres efterfølgende for skatte- og gældsforhold, hvorefter der tages hensyn til, at 
risikoen ved offentlige projekter ofte kan være lavere end for mange private projekter. 


Risikopræmien for aktier i forhold til statsobligationer afhænger i høj grad af, hvilke aktiemarkeder, og hvilke perio- 
der, der betragtes, men vurderes typisk at udgøre mellem 2 og 6 pct.-point i vestlige lande (historisk). | denne sam- 
menhæng er der taget udgangspunkt i en antaget risikopræmie for aktier i den nederste del af det anførte interval, 
således at den langsigtede (geometriske) risikopræmie for aktier antages at ligge på mellem 3 pct. sammenlignet 
med statsobligationer.? 


Med en risikofri, strukturel, real statsobligationsrente på langt sigt lig ca. 2,2 pct., medfører dette et langsigtet 
geometrisk realafkast på aktier på 5,2 pct. 


Der er betydelig usikkerhed omkring den langsigtede risikopræmie på aktier. Det geometriske afkast er til dels 
renset for noget af denne følsomhed, da det geometriske afkast tager hensyn til renters rente. | overensstemmelse 
med fremgangsmåden i Norges Offentlige utredninger 2009:16, omregnes der, til brug for den videre vurdering, i 
stedet til et aritmetiske afkast. Hvis der knyttes en forventet langsigtet volatilitet/følsomhed til realafkastet på 
aktieinvesteringer på 15 pct.? er det muligt at finde gennemsnitlige aritmetiske afkast på aktier til realt 6,3 pct., hvor 


sammenhængen mellem det geometriske, r4, og aritmetiske afkast, 7,, ved normalfordelt afkast vil være givet ved 
o 
FT 





Tg = Ta 


Det er nødvendigt at foretage en række korrektioner af det fundne realafkast på aktieinvesteringerne for at kunne 
anvende dette til at finde risikotillægget for et gennemsnitligt offentligt projekt. For at kunne foretage disse 
korrektioner, er det nødvendigt at tage udgangspunkt i det nominelle afkastkrav frem for det reale. Med en antaget 
langsigtet inflationsrate på 1,8 pct. (i overensstemmelse med forudsætningerne i Finansministeriets fremskrivninger) 
findes det nominelle aritmetiske afkast på aktieinvesteringer til 8,1 pct. 


Det markedsmæssige afkast kan nu omregnes til et estimeret afkast på et gennemsnitligt offentligt projekt ved kor- 
rektion for de forskelle, der må være i hhv. skatteforhold og gældsgearing for offentlige og private projekter, jf, punkt 
1. og 2. i tabellen nedenfor. Efterfølgende isoleres risikopræmien (punkt 3.), og der korrigeres for forskelle i risiko 
mellem offentlige projekter og projekter finansieret på aktiemarkedet (jf. punkt 4). Denne korrektion bunder i en an- 
tagelse om, at den systematiske risiko for offentlige projekter er lavere end for projekter finansieret i aktiemarkedet, 
hvilket også er i overensstemmelser med antagelserne i NOU 2009:16. 

Illustration af metode til at finde risikopræmien på et offentligt projekt med udgangspunkt i et 
nominelt aritmetisk afkast på aktieinvesteringer på 8,1 pct. 


Trin Korrektion Beregning Værdi 


T Korrektion for, at afka- 
stet på aktier typisk nominelt afkast 8,1 
måles efter selskabs- (100 pct. — selskabsskattesats) (100 pct. — 22 pct.) 
skat 





10,4 pct. 


2: Korrektion for, at af- 
kastkrav pa aktier 
ogsa fanger risiko 
knyttet til geeldsgraden 
i virksomheder med 
geeldsfinansiering 


C= 
(skattekorr. afkastkrav 10,4 pct.* 43 pct. + 
* egenkapitalsandel) (4 pct, .* 57 pct.) 
+(lanerente + gzeldsandel) 


6,8 pct. 


3 Isolering af risikopræ- 
mie for offentlige pro- 
jekter med samme re- 
ale risikoprofil som et gældskorr.afkast 
gennemsnitsprojekt, fi- — risikofrie statsoblig.rente 
nansieret på aktiemar- 
kedet 


6,8 pct.—4 pct. 2,8 pct. 


4. Korrektion for forskelle 
i risiko mellem offent- 1 1.4 pct = 
lige projekter og pro- risikopræmie + B 2,8 pct.* = ee 
2 2 à 2 1,5 pct. 
jekter finansieret pa 
aktiemarkedet 


Anm.: Den danske selskabskattesats pa 22 pct. er anvendt til korrektionen for selskabsskat. I korrektionen for 
geldsgrad anvendes en gennemsnitlig egenkapitalsandel i danske virksomheder pa 43 pct., en galdsandel pa 
57 pet. og en antaget lånerente for de danske virksomheder pa 4 pct. Tal for egenkapitalsandel pa 43 pct. 
bygger bl.a. pa data fra hhv. Danmarks statistiks generelle firmastatistik og Regnskabsstatestik. Antagelsen 
om en lånerente for virksomhederne pa 4 pct. pa langt sigt tager udgangspunkt i den langsigtede strukturelle 
statsobligationsrente, tillagt et kreditspaend og korrigeret for andel af ikke-rentebarende geldsposter. I 
korrektionen for forskellen i risiko mellem offentlige projekter og projekter finansieret pa aktiemarkedet er 
anvendt en antagelse om, at tisikopramien for offentlige projekter (8-vaerdien i en CAPM-model) er halvt sa 
høj som for private, altså B=1/2, hvilket bl.a. er i overenstemmelse med antagelsen i NOU:2012:16. Det skal 
i den forbindelse understreges, at der er tale om en gennemsnitsbetragtning pa tvers af alle offentlige 
projekter. 





1 En gennemsnitsbetragtning for nogle projekter vil betyde en undervurdering af risikoen, mens det for andre vil 
betyde en overvurdering. 


i Antagelsen om en risikopræmie for aktier på 3 pct. ifht statsobligationer er i overensstemmelse med Forsikring og 
Pensions Sagkyndige Råd (2019), Samfundsforudsætninger for 2019 til brug for medlemmer af Forsikring & Pension og Finans 
Danmark 

3 Antagelsen om en langsigtet følsomhed til realafkastet på aktieinvesteringer på 15 pct. er i overensstemmelse med 
antagelserne i Norges Offentlige utredninger 2009:16, og ligger desuden inden for angivne intervaller i hhv. Forsikring 
og Pensions Sagkyndige Råd (2019) og Damodaran (2020). 


På baggrund af metoden beskrevet i Boks 3, er risikotillægget for offentlige projek- 
ter i udgangspunktet estimeret til 11⁄2 pct. 


I Weitzman (2012) argumenteres der desuden for, at risikotillægget til brug for dis- 
konteringen bør være aftagende over tid og på sigt gå mod nul. Dermed vil det 
gælde, at den samlede samfundsøkonomiske diskonteringsrente går imod den risi- 
kofrie, sikkerhedsækvivalente, kalkulationsrente. Det faldende risikotillæg over tid 
skal ses i sammenhæng med, at samfundsnytten af et projekt alt andet lige vil være 
større i mindre gunstige fremtidige tilstande (hvor marginalnytten af den ekstra 
forbrugsmulighed derfor er større), og at projektet dermed vil indeholde et vist 
forsikringselement, svarende til en aftagende risikopræmie over tid. 

På den baggrund er tillægget til den samfundsøkonomiske diskonteringsrente fast- 
sat til 1,5 pct. for perioden 0-35 år. For de efterfølgende perioder er risikopræmien 
fastsat ved at lade værdien for risikopræmien falde lineært mod nul, således at risi- 
kopræmien er lig 0,75 pct. for perioden 36-70 ar og 0 pct. fra år 71 og de efterfol- 
gende år, jf. tabellen nedenfor. 





Tabel 1 
Risikopræmie for systematisk risiko 


0-35 år 36-70 år >70 år 


Risikopræmie for systematisk risiko 1,5 pct. 0,75 pct. 0 pct. 

Bilag 1. Udviklingen i den samfundsøkonomiske 
diskonteringsrente over tid 





Finansministeriet har fastsat den samfundsøkonomiske diskonteringsrente til brug 
for samfundsøkonomiske analyser siden 1990. 


Siden 1990 er renten løbende blevet opdateret. I det følgende redegøres for den 
anbefalede diskonteringsrente over tid. Det bemærkes indledende, at diskonte- 
ringsrenterne, der refereres til i det nedenstående, alle er realrenter, og at disse hi- 
storiske diskonteringsrenter bør ses i lyset af, at markedsrenteniveauet også har 
ændret sig over tid. 


I 1990 udgav Finansministeriet, Budgetdepartementet ”Veledning i Samfundsøkono- 
misk projektvurdering”. Her blev anbefalet en kalkulationsrente på 7 pct. ved anven- 
delse af faktorprismetoden og en kalkulationsrente på 3 procent ved brug af mar- 
kedsprismetoden. 


11999 blev ”Vejledning i udarbejdelse af samfundsøkonomiske konsekvensvurderinger” udgi- 
vet, hvori det blev anbefalet at anvende markedsprismetoden i samfundsøkonomi- 
ske analyser. Den anbefalede kalkulationsrente blev i den forbindelse bestemt til 6 


pct. 


I 2009 blev kalkulationsrenten revideret til 5 pct. Denne værdi var gældende indtil 
2013, hvor den atter blev nedjusteret og desuden differentieret i overensstem- 
melse med projektets løbetid. Justeringen i 2013 betød, at offentlige projekter fik 
en diskonteringsrente på 4 pct. de første 35 år af projektets løbetid, en diskonte- 
ringsrente pa 3 pct. mellem ar 35 og 70 og 2 pct. for arene efter ar 70. 

Bilag 2. Den samfundsøkonomiske 
diskonteringsrente i en række andre lande 





I tabellen nedenfor præsenteres anbefalede samfundsøkonomiske diskonterings- 
renter for en række europæiske lande, som Danmark normalt sammenligner sig 
med. 


Det fremgår af tabellen, at den nye opdaterede danske diskonteringsrente på 3,5 
pct. i udgangspunktet i år 0-35 ligger nogenlunde på niveau med de lande, vi nor- 
malt sammenligner os med. Dog vil Danmark efter opdateringen have et større el- 
ler hurtigere fald i diskonteringsrenten over længere tidshorisonter sammenlignet 
med landene i tabellen. Konkret betyder dette fald, at projekter, hvor gevinsterne 
falder over lang tidshorisont i højere grad vurderes som værende mere rentable. 
Det gælder eksempelvis klimaprojekter, hvor omkostningerne typisk er placeret i 
starten af perioden, mens gevinsterne fx i form af reduktioner i drivhusgasudled- 
ninger, typisk først indtræffer på længere sigt. 





Tabel 1 
Oversigt over samfundsøkonomisk diskonteringsrente i udvalgte lande, realrente 


Diskonteringsrente 


4 pct. fra år 0-40 


Norge 3 pct. i år 40-75 

2 pct. efter år 75 
Sverige 3,5 pct. 
Tyskland 3 pct. 
Frankrig 4,5 pct. 


3,5 pct. fra år 0-30 
3,0 pct. fra år 31-75 
2,5 pct. fra år 76-125 
2 pct. fra år 126-200 
1,5 pct. fra år 201-300 
1 pct. efter år 301 

2,5 pct. frem til 2028 
3,5 pct. fra 2028 


Storbritannien 


Finland 





Anm: Det bemærkes, at der i Holland anvendes differentierede satser på nogen områder. Ligeledes bemærkes det, 
at det for flere af landene er en del år siden, at de sidst har opdateret deres diskonteringsrente 

Kilde: Norge: (Det Kongelige Finansdepartement, 2014), Sverige: (Trafikverket, 2020),Tyskland 
(Bundesministerium der Finanzen, 2016), Storbrittanien: (HM Treasury, 2018). Finland: 
(Valtiovarainministerié, 2019), Frankrig: (Ministére de la Transition Écologique et Solidaire, 2017) 


